ป้องกันไม่ให้แมวฉี่ใส่พรม ปัญหาสุขภาพและพฤติกรรมที่พบบ่อย สาเหตุยอดนิยมทำแมวไม่ใช้กระบะทราย
โรคบางอย่าง เช่น การติดเชื้อในทางเดินปัสสาวะ อาจเป็นสาเหตุให้แมวชอบฉี่บนพรม แทนที่จะไปใช้กระบะทราย ก่อนจะด่วนสรุป รีบแก้ไขด้วยวิธีอื่น ควรพาแมวไปตรวจร่างกายกับสัตวแพทย์ ถ้าพฤติกรรมเกิดจากโรคจะได้รักษาทันท่วงที ถือเป็นขั้นตอนที่สำคัญในการรักษาสุขภาพและสุขอนามัยของแมว และแก้ปัญหาแมวไม่ใช้กระบะทรายในระยะยาวด้วย แมวนั่งเบ่งนานๆ ฉี่เป็นเลือด ฉี่บ่อย และร้องครางตอนพยายามฉี่ พวกนี้เป็นสัญญาณบอกว่าแมวอาจมีโรคหรือติดเชื้อในกระเพาะปัสสาวะหรือทางเดินปัสสาวะได้ จนทำให้แมวเลิกใช้กระบะทรายไป นอกจากนี้ยังเป็นสัญญาณบอกทางเดินปัสสาวะอุดตัน ซึ่งอันตรายถึงชีวิตได้ มีเพียงสัตวแพทย์เท่านั้นที่จะชี้ชัดได้ว่าเป็นเพราะสาเหตุไหน เลยแนะนำให้พาแมวไปหาหมอจะดีที่สุด ให้รีบทำความสะอาดทันทีที่แมวฉี่เรี่ยราด แมวจะได้ไม่ฉี่ซ้ำที่เดิม ให้ใช้น้ำยาทำความสะอาดสูตรเอนไซม์ อย่าใช้สูตรผสมแอมโมเนีย สูตรแอมโมเนียจะทำให้แมวมาฉี่ทับที่ เพราะเข้าใจว่าเป็นกลิ่นฉี่ของแมวตัวอื่นที่มารุกล้ำอาณาเขต  ถ้าพรมเลอะเทอะเป็นพิเศษ จะใช้บริการบริษัทรับทำความสะอาดพรมโดยเฉพาะก็ได้ พรมบางผืนก็สกปรกเกินจะซัก โดยเฉพาะถ้าไม่ทำความสะอาดในทันที เพราะงั้นถ้าพรมผืนไหนแมวฉี่ทับที่บ่อยๆ ก็ทิ้งไปดีกว่า ถ้าแมวเริ่มฉี่ใส่พื้นพรมหรือผืนพรมเป็นประจำ ให้เอากระบะทรายมาวางทับที่ แมวจะได้ใช้กระบะทรายแทน ถ้าแมวยอมใช้ และใช้ไปได้ 1 เดือน ให้ขยับกระบะทรายห่างไปวันละ 1 นิ้ว (2.5 ซม.) จนสุดท้ายกลับไปยังจุดที่คุณต้องการวางกระบะทรายจริงๆ บางทีแมวก็ชอบฉี่ใส่พรมบางผืนเป็นพิเศษ จนกลายเป็นห้องน้ำส่วนตัวไป ให้ลองพลิกพรมกลับด้าน เผื่อแมวจะเลิกชอบผิวสัมผัสของพรมนั้น ให้พลิกพรมอย่างที่บอกสัก 2 - 3 วัน ว่าแมวเลิกฉี่ใส่พรมผืนที่ว่าหรือเปล่า ช่วยให้แมวขยาดได้ เลิกฉี่ใส่พรมผืนนั้นได้ เพราะขยะแขยงเวลาอุ้งตีนสัมผัสโดนเทปกาวหนึบๆ ให้คุณติดเทปกาว 2 หน้าตามขอบพรม ทั้งพื้นที่ปูพรมและพรมปูพื้น รวมถึงจุดที่แมวชอบแวะเวียนไปฉี่เป็นพิเศษ ที่แมวฉี่ใส่พรมอาจเพราะเชื่อมโยงความรู้สึกในแง่ลบกับกระบะทราย หรือการใช้กระบะทราย วิธีแก้คือลองชวนแมวเล่นแถวกระบะทรายดู ให้เล่นกับแมวห่างจากกระบะทรายไปประมาณ 2 - 3 ฟุต (60 - 90 ซม.) 2 - 3 ครั้งต่อวัน จะได้เกิดความรู้สึกทางบวกกับกระบะทรายขึ้นมา   อย่าฝึกแมวใช้กระบะทรายโดยให้รางวัลเป็นขนม เพราะแมวไม่ชอบให้ใครมารบกวนตอนกำลังทำธุระส่วนตัว  คุณวางขนมและของเล่นไว้ใกล้ๆ กับกระบะทรายได้ แต่ห้ามวางชามน้ำและชามอาหารใกล้กระบะทรายเด็ดขาด เพราะแมวไม่ชอบกินอาหารใกล้ที่ขับถ่าย จริงอยู่ว่าการฝึกแมวให้กลับมาใช้กระบะทรายนั้นต้องใช้เวลาและความอดทน แต่ก็ใช่ว่าจะสำเร็จเสมอไป สัตวแพทย์บางคนจะมีเทคนิคพิเศษใช้ฝึกแมวที่ชอบฉี่เรี่ยราด เพราะงั้นถ้าคุณแก้ไขเองสักพักแล้วไม่ได้ผล ให้ปรึกษาคุณหมอหรือนักปรับพฤติกรรมสัตว์จะดีที่สุด สัตว์เลี้ยงอื่นๆ เด็กๆ ในบ้าน หรือบรรยากาศจอแจ อาจทำให้แมวเครียดจนเลิกใช้กระบะทราย เพราะงั้นควรจัดวางกระบะทรายในที่สงบ แสงสลัว ปลีกตัวจากความวุ่นวาย ถ้าไปตั้งกระบะทรายในมุมพลุกพล่าน ระวังแมวจะเลิกใช้เอา  ลองใช้ Feliway diffuser หรือเครื่องพ่นฟีโรโมน แมวจะได้ผ่อนคลาย โดยตัวเครื่องที่ว่าจะปล่อยกลิ่นที่ทำให้แมวส่วนใหญ่สบายตัวสบายใจออกมา ประวัติการเจ็บป่วยของแมวจะบอกได้ ว่าเป็นสาเหตุทำให้แมวฉี่เรี่ยราดหรือเปล่า ถ้าสงสัยว่าน่าจะเป็นเพราะปัญหาสุขภาพ ให้รีบพาไปหาหมอ เพราะถ้าเป็นเพราะปัญหาสุขภาพจริงๆ รีบรักษาแต่เนิ่นๆ จะช่วยแก้พฤติกรรมฉี่เรี่ยราดได้เร็วยิ่งขึ้น ถ้าปล่อยไว้นานแมวจะยิ่งเจ็บปวดทรมาน โรคที่เป็นแล้วแมวมักฉี่รดพรมก็เช่น โรคติดเชื้อในทางเดินปัสสาวะ และภาวะปัสสาวะลำบากในแมว  พอทางเดินปัสสาวะอักเสบติดเชื้อ แมวก็อาจเลิกใช้กระบะทรายไป หลังหายดีแล้วก็ยังไม่ยอมกลับมาใช้ เพราะยังเชื่อมโยงความเจ็บปวดตอนฉี่กับกระบะทราย ภาวะปัสสาวะลำบากในแมวก็เป็นอีกสาเหตุที่พบบ่อย แต่เป็นเพราะแมวรู้สึกปวดฉี่บ่อยขึ้น นิ่วในไตหรือทางเดินปัสสาวะอุดตันก็ทำให้แมวเลิกใช้กระบะทรายได้ ตอนฉี่แมวจะร้องครางเหมือนหอน และอาจยังกลัวว่าฉี่แล้วจะเจ็บ กระทั่งหลังรักษาหายขาด สำคัญมากว่าต้องรีบหาสาเหตุแล้วพาแมวไปรักษา แมวจะได้ไม่กลัวหรือเลิกใช้กระบะทรายแบบถาวร คราบฉี่ที่พบอาจเป็น "การพ่นอาณาเขต" โดยแมวจะพ่นฉี่เป็นฝอยไว้ตามเฟอร์นิเจอร์หรือพื้นผิวต่างๆ เพื่อประกาศอาณาเขตของตน ฉี่ประเภทนี้จะมีปริมาณน้อยกว่าปกติ ถ้าแมวพ่นอาณาเขตละก็ จะลองแก้ไขด้วยวิธีการในบทความนี้ก่อนก็ได้ แต่บอกเลยว่าต้องใช้วิธีการอื่นเพิ่มเติม แมวถึงจะเลิกพ่นอาณาเขตแบบเด็ดขาด  การพ่นอาณาเขตมักพบในแมวตัวผู้ที่ยังไม่ทำหมัน แต่บางทีแมวตัวเมียที่ยังไม่ทำหมันก็แสดงพฤติกรรมนี้เช่นกัน เพราะงั้นเอาแมวไปทำหมันแต่แรกจะดีที่สุด การพ่นอาณาเขตมักพบในบ้านที่เลี้ยงแมวไว้หลายๆ ตัวเช่นกัน เพราะงั้นถ้าลดจำนวนแมวที่เลี้ยง เหลือไม่เกิน 10 ตัว จะช่วยได้มาก แมวเกลียดนักกระบะทรายสกปรก เลยพาลไปทำธุระเรี่ยราด เพราะแวะเวียนมาแล้วเจอกระบะทรายเขรอะๆ ถ้าคุณไม่เก็บก้อนอึฉี่ทุกวัน ก็อาจเป็นสาเหตุทำให้แมวฉี่ใส่พรมได้  นอกจากเก็บก้อนอึฉี่ในกระบะทรายทุกวันแล้ว ต้องเปลี่ยนทรายทั้งกระบะ แล้วล้างทำความสะอาดกระบะทรายทุกอาทิตย์ด้วย ให้ล้างกระบะทรายด้วยน้ำอุ่นกับสบู่ไม่แต่งกลิ่นหรือเบคกิ้งโซดา เสร็จแล้วเช็ดหรือผึ่งไว้จนแห้ง จากนั้นเติมทรายแมวใหม่เข้าไป ถ้ามีงบเยอะหน่อยก็ให้ใช้ห้องน้ำแมวอัจฉริยะ (ทำความสะอาดตัวเองได้) สะอาดและประหยัดเวลาไปอีกเยอะ สำคัญมากว่าต้องมีกระบะทรายเท่าจำนวนแมวในบ้าน แล้วบวกเพิ่มไปอีก 1 กระบะ เช่น ถ้ามีแมว 3 ตัว ก็ต้องมีกระบะทราย 4 กระบะ ถ้ามีแมว 3 ตัวแต่ในบ้านมีกระบะทรายแค่ 2 กระบะ เป็นไปได้ว่าแมวใช้ไม่สะดวก เลยหนีไปฉี่ใส่พรมนั่นเอง ถ้าแมวต้องเดินไกลกว่าจะถึงกระบะทราย หรือกระบะสูงเกินไป แมวเข้า-ออกลำบาก บางทีก็ทำให้แมวหนีไปฉี่ใส่พรมเช่นกัน ให้วางกระบะทรายตรงจุดที่แมวใช้สะดวกเวลาคับขัน เช่น บ้านมี 2 ชั้นก็วางกระบะทรายทั้งชั้นล่างและชั้นบน  ที่วางกระบะทรายต้องเป็นมุมที่แมวเห็นคนและสัตว์เลี้ยงอื่นเดินไปมาและมีทางหนีทีไล่ แมวเกลียดนัก ความรู้สึกถูกต้อนจนมุมน่ะ เห็นใจแมวแก่หน่อย โดยใช้กระบะทรายขอบเตี้ยๆ แมวแก่จะได้เข้า-ออกสะดวก วางกระบะทรายใกล้ๆ หรือทับบนพรม ตรงจุดที่แมวชอบไปฉี่ใส่ บางทีที่แมวเลิกใช้บริการกระบะทราย อาจเพราะไม่ชอบกลิ่นหรือผิวสัมผัสของทรายแมวที่คุณเพิ่งเปลี่ยน อีกทีคือเป็นเพราะชั้นทรายแมวสูงหรือลึกเกินไป ที่แนะนำคือชั้นทรายแมวตื้นๆ และเป็นทรายเม็ดละเอียดถึงปานกลางแบบที่จับตัวเป็นก้อนได้เวลาโดนฉี่หรืออึแมว แต่จะลองใช้ทรายแมวแบบอื่นก็ได้ ว่า "เจ้านาย" เขาชอบแบบไหน  ให้แมวเลือกทรายแบบที่ชอบ โดยวางกระบะทราย 2 กระบะที่ใส่ทรายแมวต่างชนิดกัน ถ้าหมดวันแล้วเจอของที่ระลึกในกระบะไหน ก็แปลว่าเจ้านายชอบทรายแมวชนิดนั้นนั่นแหละ เททรายแมวชั้นตื้นๆ เพราะแมวส่วนใหญ่ชอบใช้ทรายแมวสูงประมาณ 1 - 2 นิ้ว (2.5 - 5 ซม.) แมวบางตัวเลิกใช้กระบะทรายเพราะไม่ชอบขนาดหรือรูปทรง กระดาษรองกระบะก็ทำให้แมวรำคาญจนเลิกใช้ได้เช่นกัน ลองเอาถาดหรือกระดาษรองรวมถึงหลังคากระบะทรายออกดู ถ้าแมวกลับมายอมใช้ แสดงว่านั่นแหละสาเหตุ ขนาดของกระบะทรายก็สำคัญ ถ้ากระบะทรายเล็กไป แมวใช้แล้วอึดอัด ก็เลิกใช้ได้เหมือนกัน
พาแมวไปหาหมอ. กำจัดคราบฉี่แมวด้วยน้ำยาทำความสะอาดสูตรเอนไซม์ (enzymatic cleaner). วางกระบะทรายบนพรม ทับจุดที่แมวชอบฉี่. พลิกพรมยาวปูทางเดินหรือบันไดกลับด้าน. เอาเทปกาว 2 หน้าติดตามขอบพรม. ชวนแมวเล่นแถวกระบะทราย. ปรึกษาคุณหมอถ้าพฤติกรรมไม่เปลี่ยน. แมวอาจฉี่รดพรมเพราะความเครียด. พิจารณาจากปัญหาสุขภาพของแมว ทั้งที่เป็นอยู่และเคยเป็น. คราบฉี่ที่พบอาจไม่ได้มาจากปัญหาแมวเลิกใช้กระบะทราย. คุณทำความสะอาดกระบะทรายบ่อยแค่ไหน. จำนวนกระบะทรายในบ้านต้องมากพอ. แมวใช้กระบะทรายสะดวกหรือเปล่า. ปัญหาอาจเป็นที่ทรายแมว. บางทีก็เป็นที่ตัวกระบะ.
https://www.wikihow.com/Prevent-Cats-from-Urinating-on-Carpet https://www.wikihow.com/Prevent-Cats-from-Urinating-on-Carpet https://www.wikihow.com/Prevent-Cats-from-Urinating-on-Carpet
Preventing Your Cat from Urinating on the Carpet Considering Possible Health and Behavior Problems Understanding Common Litter Box Problems